**O b e c Stratená**

**Stratená č. 46, 049 71 Stratená, tel.: 058/7981 114, e-mail:** **stratena@stratena.net**

 ┌ ┐

 Rozdeľovník

 └ ┘

 Stratená

 16.07.2014

Vec

Výzva na doručenie ponuky podľa § 9 ods. 9 zákona číslo 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) na poskytnutie služby na predmet zákazky „Databázový on-line systém správy migrácie turistov na území národného parku“.

Na základe rozhodnutia Obce Stratená k realizácii projektu pod názvom**:** „SLOVENSKÝ RAJ - Klaster cestovného ruchu NP Slovenský raj a TIC Dobšinská ľadová jaskyňa“ (ďalej len „projekt“), Vás vyzývame na doručenie ponuky na realizáciu zákazky:„Databázový on-line systém správy migrácie turistov na území národného parku“.

**Predmet zákazky:**

Predmetom zákazky je poskytnutie služby **„Databázový on-line systém správy migrácie turistov na území národného parku“.**

**OPIS PREDMETU ZÁKAZKY:**

V súčasnosti je v realizácii čiastkový projekt Vytvorenie a implementácia Regionálnej karty zliav pre destináciu Slovenský raj z projektu „**SLOVENSKÝ RAJ – Klaster cestovného ruchu NP Slovenský raj a TIC Dobšinská ľadová jaskyňa.**

Výsledkom tohto projektu bude vytvorená karta – „Karta do Raja“. Dodávateľ je v rámci zmluvy povinný dodať 1.000 výtlačkov týchto kariet, ktoré budú obsahovať identifikačné prvky držiteľa, organizácie a unikátny kód. Súčasťou dodávky je výroba informačných letákov, nálepiek a roll-upov (promostien). Spracovaná a odovzdaná bude mikrostránka [www.kartadoraja.sk](http://www.kartadoraja.sk), ktorá bude obsahovať základné informácie o karte, kde a ako je ju možné použiť, výšku zliav.

Databázový on-line systém správy, ktorý plánuje verejný obstarávateľ vytvoriť a implementovať, má byť projekt naviazaný na vyššie uvedenú „Kartu do Raja“. Samotný názov hovorí o zbere a o zhromažďovaní dát o pohybe turistov v rámci Národného parku. Oblastná organizácia vidí potrebu zisťovania pohybu návštevníkov v rámci parku ako východiskovú platformu pre nastavovanie kampaní na nadchádzajúce sezóny. Spôsobom vyhodnocovania návštevnosti sa tak bude vedieť rozlíšiť lukratívnosť a zaujímavosť jednotlivých atrakcií, obsadenosť ubytovacích a vyťaženosť reštauračných zariadení.

**Popis systému**

Databázový zber dát bude prebiehať prostredníctvom metódy dlhodobého výskumu pohybu registrovaných turistov.

Navrhované minimálne kritéria zberu:

- Triedenie turistov podľa dátum návštevy

- Triedenie turistov podľa veku

- Triedenie turistov podľa pohlavia

- Triedenie turistov podľa adresy

- Triedenie turistov podľa počtu návštev

- Triedenie turistov podľa typu návštev

Výsledkom zberu dát budú prehľadné tabuľky návštevnosti turistov v rámci spomínaného územia.

Navrhované minimálne kritériá:
- Report návštevnosti, kde a kedy turista bol (v ktorom zaradení)
- Export podľa dňa, mesiaca, týždňa, roka
- Export podľa zariadenia
- To všetko zoradiť vo formáte xls, pdf

**On-line**

Prostredníctvom karty, unikátneho kódu a internetového pripojenia bude možné z ktoréhokoľvek miesta – prevádzky na území parku, zaevidovať návštevu a pohyb turistu.

**Systém**

Naprogramovaný systém sa bude implementovať do už existujúcej mikrostránky [www.kartadoraja.sk](http://www.kartadoraja.sk), prostredníctvom klientskej zóny. Systém tak bude umožňovať registráciu zariadení, turistov a zapisovanie pohybu turistov. Za vstupný identifikačný údaj, s ktorým sa v systéme bude pracovať, sa bude považovať unikátny kód už z navrhnutej karty.

**Správy**

Správa systému bude nadefinovaná rôznymi administračnými rozhraniami typu:

**Rozhranie admin – člen OOCR**

- Vlastné rozhranie

- registrácia nových užívateľov kariet

- priradenie a náhľad na poskytované zľavy

- Nevidí prehľady ani registrovaných

 **Rozhranie super admin – riaditeľ OOCR**

- Možnosť registrovať nových ako u člena OOCR

- Vidí prehľady, a registrovaných

- Možnosť zablokovať kartu

- správa kariet číslo, meno naposledy použitá

- správa poskytovateľov zliav

**Proces registrácie nového držiteľa:**

- Priradenie karty k menu a priezvisku

- Vypísanie údajov z OP + mailová adresa

- Dátum vydania karty

- Evidencia kto kartu založil

**Proces použitia už registrovanej karty:**

- Preukázanie sa kartou

- Poskytnutie zľavy

**Skupiny zliav a zariadenia:**

- Editovať a pridávať ich môže len skupina riaditeľ oocr

- Vytvorí sa zariadenie, ktoré môže zľavu poskytnúť

- Stanoví sa výška zľavy na zariadenie

**Sprievodné aktivity vyplývajúce z možnosti on-line systému:**

**Newsletter**

- Zber do databázy mailových adries z jednotlivých kont registrovaných

- Zber databázy adries z formulára webu

- rozosielanie newslletrov

**Mobil marketing**

- Zber telefónnych čísel do databázy

- rozosielanie SMS

**Kód CPV**

**Hlavný predmet:**

Hlavný slovník:48610000-7 Databázové systémy

**Spôsob platby:** Verejný obstarávateľ uhradí úspešnému uchádzačovi dohodnutú cenu za preukázateľne poskytnuté služby na základe predloženej faktúry do 30 dní odo dňa jej doručenia verejnému obstarávateľovi. Záloha ani preddavok sa neposkytuje.

***Žiadame predložiť :***

***Cenovú ponuku***

Cenovú ponuku žiadame vypracovať v zmysle prílohy č. 1. Cena bude stanovená nasledovne:

* navrhovaná cena za celý predmet zákazky bez DPH,
* navrhovaná cena za celý predmet zákazky s DPH.

Ak je uchádzač platcom dane z pridanej hodnoty/ďalej len DPH/, navrhovanú cenu uvedie v zložení :

- navrhovaná cena bez DPH,

- sadzba DPH a výška DPH,

- navrhovaná cena vrátane DPH.

Ak uchádzač nie je platcom DPH, uvedie navrhovanú cenu celkom.

Na túto skutočnosť, že nie je platcom DPH upozorní.

Cena musí byť stanovená v súlade so zákonom NR SR č.18/1996 Z. z. o cenách v znení zákona č. 196/2000 Z. z., vyhlášky MF SR č.87/1996 Z.z., ktorou sa vykonáva zákon NR SR č.18/1996 o cenách v znení vyhlášky MF SR č.375/1999 Z. z.

***Podmienky účasti:***

Uchádzač predloží nasledovné doklady:

1. **doklad o oprávnení**dodávať tovar, uskutočňovať stavebné práce alebo **poskytovať službu** vo vzťahu aspoň k jednému predmetu zákazky, na ktorý predkladá uchádzač ponuku– dokladom o oprávnení dodávať tovar, uskutočňovať stavebné práce alebo poskytovať službu. Požadovaný doklad stačí predložiť ako kópiu (nemusí byť originál ani úradne osvedčená kópia). Originál alebo úradne osvedčenú kópiu predloží až úspešný uchádzač.

***Miesto poskytnutia služby:***

Obecný úrad Stratená, Stratená č. 46, 049 71 Stratená

***Termín poskytnutia celej zákazky:*** najneskôr do 8 kalendárnych týždňov odo dňa podpísania zmluvy. Zmluva nadobúda platnosť dňom jej podpisu obidvomi zmluvnými stranami a účinnosť nadobúda dňom nasledujúcim po dni jej zverejnenia na webovom sídle Objednávateľa (verejného obstarávateľa).

***Kritériá na hodnotenie splnenia podmienok účasti uchádzačov:***

Predloženie požadovaných dokladov.

***Kritériá hodnotenia ponúk:***

Kritériom hodnotenia ponúk predmetu zákazky je najnižšia cena v Eur s DPH za celý predmet zákazky, zaokrúhlená na dve (2) desatinné miesta

1. Cena v Eur s DPH za celý predmet zákazky

Uchádzač vyplní prílohu č. 1 tejto zákazky.

**Rozdelenie predmetu zákazky na časti:** NIE

**Možnosť predloženia variantných riešení:** NIE

***Lehota na predloženie ponuky :* do 23.07.2014 do 1200 hod. miestneho času.**

***Adresa na predkladanie ponuky :*** Obec Stratená č. 46, 049 71 Stratená - sekretariát

***Spôsob doručenia:*** Uchádzač vloží ponuku do samostatného, uzavretého a nepriehľadného obalu, ktorý musí obsahovať nasledovné údaje :

* Adresu verejného obstarávateľa.
* Adresu uchádzača (obchodné meno a adresa sídla alebo miesta podnikania uchádzača).
* Označenie **„jednoduchá zákazka – neotvárať “**
* Označenie heslom zjednodušenej výzvy na predloženie cenovej ponuky:

**„Databázový on-line systém správy migrácie turistov na území národného parku“**

**Lehota viazanosti ponúk: do 31.08.2014**

***Jazyk ponuky:***

Ponuka a ďalšie doklady a dokumenty v rámci predmetnej zákazky musia byť predložené v štátnom jazyku (v slovenskom jazyku).

Ak ponuku predkladá uchádzač so sídlom mimo územia Slovenskej republiky, musí predložiť doklady, ktorými preukazuje splnenie podmienok účasti v predmetnej zákazke v pôvodnom jazyku a súčasne predložiť preklad takýchto dokladov do štátneho jazyka, okrem dokladov predložených v českom jazyku. Ak sa zistí rozdiel v ich obsahu, rozhodujúci je preklad v štátnom jazyku (v slovenskom jazyku).

**Výsledkom tejto jednoduchej zákazky bude zmluva.**

***Doplňujúce informácie :***

 Otváranie a vyhodnocovanie ponúk bude neverejné.

 V prípade doručenia cenových ponúk s neúmerne vysokou cenou, ktorú verejný obstarávateľ nemôže akceptovať, si verejný obstarávateľ vyhradzuje právo neprijať žiadnu z doručených ponúk.

 Spôsob doručenia ponúk akceptovaný verejným obstarávateľom: poštou, kuriérom a doručenie ponuky osobne, so zaregistrovaním v podateľni verejného obstarávateľa.

Ďalej si verejný obstarávateľ vyhradzuje právo upraviť rozsah predmetu zákazky v rozsahu pridelených finančných prostriedkov.

Zmluva, ktorá bude výsledkom tejto zákazky, nemôže byť v rozpore so znením zadania tejto zákazky.

Verejný obstarávateľ si vyhradzuje právo ponechať si v rámci svojej evidencie všetky doklady a dokumenty predložené uchádzačom do predmetnej zákazky.

**Uchádzač predložením cenovej ponuky vyjadruje súhlas so stanovenými podmienkami verejného obstarávateľa.**

**Prílohy:**

Príloha 1: Návrh na plnenie kritérií

Mgr. Erika Oravcová

 starostka obce

Príloha 1 Návrh na plnenie kritérií

**Zákazka na dodanie tovaru**

**„Databázový on-line systém správy migrácie turistov na území národného parku“**

**Kritérium – najnižšia cena v Eur s DPH za celý predmet zákazky**

Pokyny na určenie ceny a vyplnenie tabuľky:

|  |  |  |  |
| --- | --- | --- | --- |
| **Predmet** | **Cena bez DPH (€)** | **Sadzba DPH 20%****(€)** | **Cena s DPH (€)** |
| **Databázový on-line systém správy migrácie turistov na území národného parku** |  |  |  |

Cena sa uvádza v eurách. V cene sú zahrnuté všetky náklady poskytovateľa, ktoré sú s realizáciou tejto zákazky spojené.

V ............................................, dňa ...............................

 ........................................................................

 podpis uchádzača alebo osoby oprávnenej

 konať za uchádzača